**ePārskatu iestāžu pieteikuma**

**aizpildīšanas apraksts**

**Vispārīgais apraksts:**

* Iestāžu pieteikumu iesniedz ePārskatos sadaļā “Pieteikumi”.
* Pieteikumu iesniedz, ja ir:
	+ izmaiņas iestādes nosaukumā, reģistrācijas numurā, adresē, tālruņa numurā, e-pastam ;
	+ pievienota jauna iestāde;
	+ likvidēta esoša iestāde.
* Iestāžu pieteikumu veidi:

**„Gada pārskats”** - iesniedz par iepriekšējā un pārskata perioda struktūru;

**„Pārskati”** – iesniedz par pārējiem pārskatiem ar vienādu pārskata perioda struktūru, piemēram: mēneša, ceturkšņa, KAPSAB pārskati, VKanc\_ pārskati u.c.;

**“KM privātpersonas”** iesniedz Kultūras ministrija par privātpersonām - biedrībām un komersantiem, kas saņem valsts budžeta mērķdotāciju;

**“IZM privātpersonas”** iesniedz Izglītības un zinātnes ministrija par privātajām izglītības iestādēm, kas saņem valsts budžeta dotāciju.

* Iestāžu pieteikumu iesniedz ministrija, centrālā valsts iestāde, pašvaldība, osta.

**Sadaļa „Informācija par klientu”**

Norāda informāciju par iestādi, kas iesniedz pieteikumu.

**Sadaļa „Informācija par klienta iestādēm”**

Atverot pieteikumu, tajā parādās aktuālie iestāžu dati ePārskatu sistēmā.

Izmaiņas jāveic esošajos ierakstos, ailē “Statusi” norādot, kādas izmaiņas ir veiktas:

* ja mainīti iestāžu dati, tad norāda – "izmaiņas”;
* ja ir izveidota jauna iestāde, tad pievieno sarakstam jaunu iestādi un statusu ailē norāda – "jauns";
* ja nepieciešams izdzēst iestādi, tad pret dzēšamo iestādi norāda – "dzēst".

**Pieteikuma parakstīšana**

Pieteikumu paraksta atbildīgais darbinieks un iestādes vadītājs vai tā pilnvarota persona.

* Pēc pieteikuma apstrādes Valsts kasē, tam piešķir statusu „Pieņemts”. Lai izveidotu jaunu pieteikumu, statuss jānomaina uz „Sagatavošanā”.
* Iesniegtais pieteikums ir spēkā līdz dienai, kad Valsts kasē apstiprina jaunu pieteikumu;
* Kontaktinformācija pieteikuma aizpildīšanai: pašvaldībām, ostām - Daira Ozoliņa 67094399, ministrijām, centrālajām iestādēm, privātpersonām – Daiga Kļaviņa 67094247.